da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da da es da da da en da ca ca da da da en da da da en da da da en da da da da da da en da en en en da en da da en da da da da en da da da en da da da da da nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hjemmemåling af blodsukker - Find information på Medicin.dk
Måling af lungefunktion ved astma og KOL
Måling af nitrogenoxid (NO) i udåndingsluften
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
Hvis du har fået konstateret diabetes (sukkersyge), kan du måle dit blodsukker ved hjælp af et blodsukkerapparat for at undersøge, om du er korrekt behandlet.
Det er vigtigt, at dit blodsukker er stabilt, da store udsving i blodsukkeret påvirker dit helbred og kan forværre følgesygdomme. Er dit blodsukker for lavt, må du spise lidt sukker for at få blodsukkeret hurtigt op. Dernæst rugbrød eller lignende for at holde blodsukkeret stabilt. Er dit blodsukker for højt, skal du eventuelt have mere medicin.
Måling af blodsukkeret er relevent ved:
Hvad er måling af blodsukker?
Når du spiser, nedbrydes maden til bl.a. sukkerstoffer, som optages i blodet. Hormonet insulin, som dannes i bugspytkirtlen, sørger for, at sukkerstofferne transporteres fra blodet og ind i kroppens celler.
Hvis du har diabetes, producerer du for lidt insulin, eller det insulin, du producerer, fungerer ikke så godt. Sukkerstofferne kan derfor ikke komme ind i kroppens celler - eller har meget svært ved det. Sukkerstofferne bliver derfor i blodet, og kroppen får ikke de sukkerstoffer, den har brug for. Blodsukkeret stiger, når der er rigtigt meget sukker i blodet, udskilles der også sukker i urinen. Det er derfor muligt at undersøge, om en patient har diabetes ved at måle mængden af sukker i blodet (blodsukker eller "langtidsblodsukker" HBA1C) eller ved at undersøge urinen for sukker med en teststrimmel (stix).
Hvad kan undersøgelsen vise?
Blodsukker måles som millimol glukose (sukker) pr. ml blod.
Blodsukkeret ændrer sig i løbet af dagen. Det vil typisk være lavt om morgenen, inden du har spist morgenmad, og stiger efter et måltid, afhængig af, hvad du spiser, og hvad du foretager dig.
Der er flere typer af blodsukkerapparater til hjemmemåling af blodsukker. Få en grundig oplæring i dit blodsukkerapparat, før du anvender det.
De fleste blodsukkerapparater kræver kun en meget lille mængde blod til måling.
Med en fingerprikker laver du et lille prik på siden af fingeren eller på øreflippen, så der dannes en lille bloddråbe.
Den første bloddråbe fjernes med et rent stykke papir eller vat.
Den næste bloddråbe, der kommer frem, skal bruges til målingen. Du kan evt. "malke fingeren" ved at trykke og presse på fingeren, oppe fra og ned mod bloddråben, hvis der ikke kommer nok blod ud.
En teststrimmel eller en chip sættes ind i apparatet og holdes hen til bloddråben.
Teststrimlen suger en lille mængde blod op og i løbet af få sekunder kan du aflæses værdien af dit blodsukker på apparatet.
Ofte gemmes målingerne i apparatet, og flere blodsukkerapparater kan overføre data til din PC.
Visse apparater har indbygget fingerprikker og er helt uden brug af lancetter eller teststrimler.
Ved Diabetes type 1 skal du måle dit blodsukker 2-5 gange dagligt.
Ved Diabetes type 2 skal du måle dit blodsukker et par gange om ugen.
Du kan mærke et lille stik, når du skal tage en dråbe blod fra fingeren, men det gør ikke særlig ondt.
Hvordan forbereder jeg mig?
Det er en fordel, hvis du har varme hænder. Dine hænder skal være rene og uden håndlotion, når du tager blodprøven i fingeren, ellers risikerer du et forkert resultat.
Se også vores Tema om diabetes.
Hvordan får jeg svar på undersøgelsen?
Når du selv måler dit blodsukker, får du svar med det samme. Værdien af dit blodsukker gemmes i blodsukkerapparatet.
Hvis du er i tvivl om dine blodsukkermålinger, så kontakt din læge.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø